ગુરૂવારે તાલુકાના ધનાવાડા ગામના રહેવાસી પીળાજી જીવણજી ઠાકોર સિદ્ધપુર મામલતદાર કચેરીમાં કામ અર્થે આવ્યા બાદ પરત ઘરે જવા માટે બસ સ્ટેન્ડમાં જતાં ત્યાં એક શખ્સે તેની પાસે આવી હિંમતનગર જવાનું ભાડું ન હોવાથી ચાલતા ક્યાં થઈ જવાશે તે અંગે પૂછતા સમયે અન્ય બીજો શખ્સ આવી તેને કોઈ પદાર્થ સૂંઘાડી દીધો હતો જેથી બેશુદ્ધ બની ગયેલ પીળાજી ઠાકોર પેલા શખ્સોના કહેવા મુજબ જ તેઓની સાથે ચાલવા લાગી શખ્સો તેને એક રીક્ષામાં બેસાડી દીધા બાદ તેના કાનમાં પહેરેલ સોનાની મરચીઓ તેમજ પાસે રહેલ ર૦૦ રૂપિયા લૂંટી લઈ તેને હાઈવે પર ક્યાંક ઉતારી નાસી છૂટયા હતા.